wannaphong/clean_thaiwikipedia huggingface dataset:
# สถานีไทรม้า
สถานีไทรม้า (รหัส: PP07) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในพื้นที่อำเภอเมืองนนทบุรี จังหวัดนนทบุรี

ที่ตั้ง
สถานีไทรม้าตั้งอยู่บนถนนรัตนาธิเบศร์ บริเวณซอยตาหรั่งและหมู่บ้านซื่อตรง รัตนาธิเบศร์ ในท้องที่หมู่ที่ 3 บ้านคลองหลุมมะดัน ตำบลไทรม้า อำเภอเมืองนนทบุรี จังหวัดนนทบุรี

 รายละเอียด 
 สีสัญลักษณ์ 
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

 รูปแบบ 
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร และประกอบด้วยชั้นขายบัตรโดยสารและชั้นชานชาลา

 ทางเข้า–ออก 
 1 ฝั่งขาเข้า ใกล้สถานีบริการน้ำมันบางจากและบริษัทไทรม้า 88 ยานยนต์
 2 ฝั่งขาออก ใกล้หมู่บ้านนราธิป
 3 ฝั่งขาเข้า ใกล้ซอยตาหรั่ง
 4 ฝั่งขาออก ใกล้หมู่บ้านซื่อตรง รัตนาธิเบศร์ และสถานีบริการน้ำมันบางจาก

 แผนผัง 
U3ชานชาลา ชานชาลา 1 มุ่งหน้า ชานชาลาเกาะกลาง, ประตูรถจะเปิดทางด้านขวาชานชาลา 2 มุ่งหน้า U2ชั้นขายบัตรโดยสารชั้นขายบัตรโดยสารทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้าGระดับถนน–ป้ายรถประจำทาง, ถนนรัตนาธิเบศร์

สิ่งอำนวยความสะดวก 
 ลิฟต์สำหรับผู้พิการ 2 ตัว บริเวณทางขึ้น–ลงสถานีในฝั่งที่ 1 และ 4
 มีทางลาดเชื่อมต่อลิฟต์บริเวณทางขึ้น–ลงสถานีในฝั่งที่ 1 และ 4
 มีบันไดเลื่อนทุกทางขึ้น–ลงของสถานี

 เวลาให้บริการ 
 ปลายทาง  วัน  ขบวนแรก  ขบวนสุดท้าย  ชานชาลาที่ 1  เตาปูน  จันทร์–ศุกร์  05.44  23.01 เสาร์–อาทิตย์ นักขัตฤกษ์  06.13  23.00  ชานชาลาที่ 2    คลองบางไผ่  จันทร์–ศุกร์   06.20  23.45 เสาร์–อาทิตย์ นักขัตฤกษ์   06.39   23.45

 สถานที่ใกล้เคียง 
สะพานพระนั่งเกล้า
สะพานคู่ขนานสะพานพระนั่งเกล้า

 รถโดยสารประจำทาง 
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ เขตการเดินรถที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 64 7 (กปด.27)กระทรวงพาณิชย์ปิ่นเกล้ารถโดยสารประจำทางสีครีม–แดงขสมก.มีรถให้บริการเพียงคันเดียว 2-20 (134) 7 (กปด.17)หมู่บ้านบัวทองเคหะ สถานีขนส่งผู้โดยสารกรุงเทพ (จตุจักร)รถโดยสารประจำทางปรับอากาศสีครีม–น้ำเงิน 2-20 (134)รถโดยสารประจำทางสีครีม–แดงมีรถให้บริการตลอดคืน

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 18 (2-3) ตลาดท่าอิฐ อนุสาวรีย์ชัยสมรภูมิรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.ไทยสมายล์บัส 69 (2-13) ตลาดท่าอิฐมหาวิทยาลัยรามคำแหงบจก.สมาร์ทบัส(เครือไทยสมายล์บัส) 69E (2-18E) บจก.ไทยสมายล์บัสรถบริการทางด่วน (ขึ้นทางด่วนด่านงามวงศ์วาน ลงด่านอโศก) 203ท่าอิฐสนามหลวง 1. รถโดยสารประจำทางสีส้ม2. รถโดยสารประจำทางสีชมพู บจก.บางกอก 118 203 3. รถโดยสารประจำทางปรับอากาศสีเหลือง4. รถโดยสารประจำทางปรับอากาศขนาดเล็กสีฟ้า 337ปทุมธานีเดอะมอลล์งามวงศ์วานรถโดยสารประจำทางปรับอากาศสีขาวบจก.ลาดหลุมแก้วขนส่ง (ในเครือ บจก.กิตติสุนทร)

รถเมล์ สาย 134, สาย 203, สาย 64,วิธีการไปยัง สถานีรถไฟฟ้าสายสีม่วง บางรักน้อยท่าอิฐ ที่ เมืองนนทบุรี โดย รถบัส หรือ รถไฟใต้ดิน? สาย 18, สาย 69, สาย 337
รถสองแถวสาย 1024ก (ตลาดนนทบุรี–ตลาดสดเทศบาลนครบางบัวทอง)
# เวิร์ดเดิล
เวิร์ดเดิล  เป็นเกมทายศัพท์บนเว็บเบราเซอร์ที่คิดค้นโดยจอช วอร์เดิล ผู้เล่นมีโอกาส 6 ครั้งในการทายคำศัพท์ 5 ตัวอักษรโดยในแต่ละครั้งผู้เล่นจะได้รับคำใบ้เป็นสีต่าง ๆ ซึ่งจะบอกว่ามีตัวอักษรหรืออยู่ในตำแหน่งถูกต้องหรือไม่ เวิร์ดเดิล เป็นเกมที่เล่นได้วันละครั้ง โดยผู้เล่นทั้งหมดจะทายศัพท์คำเดียวกัน เกมนี้มีลักษณะคล้ายเกมจอตโตและรายการเกมโชว์อเมริกันลิงโกอย่างมาก 

เดิมวอร์เดิลสร้างเกมนี้เพื่อตนเองและคนรักของเขา ก่อนจะออกสู่สาธารณะในเดือนตุลาคม ค.ศ. 2021 เกมได้รับความนิยมอย่างล้นหลามในเดือนต่อมาหลังวอร์เดิลพัฒนาให้ผู้เล่นสามารถแบ่งปันคำตอบในรูปเอโมจิสี่เหลี่ยม ซึ่งมีการแบ่งปันอย่างแพร่หลายบนทวิตเตอร์ บริษัทเดอะนิวยอร์กไทมส์ซื้อ เวิร์ดเดิล ในเดือนมกราคม ค.ศ. 2022 และย้ายมาอยู่ในเว็บไซต์บริษัทในเดือนกุมภาพันธ์

 ระบบเกม 
thumb|right|175px|เกมที่ #196 ซึ่งสำเร็จในการทายครั้งที่ 4
เวิร์ดเดิล เป็นเกมที่ผู้เล่นมีโอกาสทายศัพท์ที่มี 5 ตัวอักษรเป็นเวลา 6 ครั้ง ในแต่ละครั้งผู้เล่นจะได้รับคำใบ้เป็นสีเขียว เหลืองและเทา สีเขียวหมายถึงผู้เล่นทายตัวอักษรและตำแหน่งถูกต้อง สีเหลืองหมายถึงมีตัวอักษรในคำตอบแต่ไม่ถูกตำแหน่ง ส่วนสีเทาหมายถึงไม่มีตัวอักษรนั้นในคำตอบ รูปแบบนี้รวมไปถึงในกรณีคำตอบมีตัวอักษรซ้ำ เช่น ตัวอักษร "o" สองตัวใน "robot" หาก "o" อยู่ในตำแหน่งถูกต้องสองตำแหน่งจะเป็นสีเขียว หากผิดตำแหน่งใดตำแหน่งหนึ่งจะเป็นสีเหลือง หากไม่มีจะเป็นสีเทา

ผู้เล่นสามารถเลือกเปิด "hard mode" ซึ่งจะบังคับให้ทายครั้งต่อไปโดยต้องมีตัวอักษรสีเขียวและสีเหลืองด้วย นอกจากนี้สามารถปรับเป็นธีมสีเข้มและความคมชัดสูงสำหรับผู้ที่ตาบอดสี ซึ่งจะเปลี่ยนสีเขียวและเหลืองเป็นสีส้มและฟ้า

เวิร์ดเดิล ใช้ศัพท์ที่สะกดแบบอเมริกัน ส่งผลให้ผู้เล่นบางส่วนวิจารณ์ว่าเอื้อประโยชน์ให้ผู้เล่นชาวอเมริกัน ดั่งในกรณีคำตอบ "favor"

 ที่มา 
thumb|right|175px|เมื่อคัดลอกเกมที่ #196 (ภาพด้านบน) แล้วแบ่งปัน เกมจะกลายเป็นตารางเอโมจิสี่เหลี่ยม|alt=Text saying "Wordle 196 4/6", followed by four lines of five emoji boxes each: white, yellow, white, yellow, yellow; green, white, yellow, white, yellow; green, yellow, white, yellow, green; green, green, green, green, green.

เดิมจอช วอร์เดิลสร้างเกมนี้เพื่อตนเองและปาลัก ชาห์ คนรักของเขา ต่อมาเกมนี้ออกสู่สาธารณะกลางเดือนตุลาคม ค.ศ. 2021 ในชื่อ เวิร์ดเดิล โดยเล่นคำกับนามสกุลเขา  วอร์เดิลกล่าวว่าเขาสร้างเกมนี้เพื่อความสนุก และไม่คิดหารายได้หรือต้องการข้อมูลส่วนตัวของผู้เล่นจากเกมนี้

เวิร์ดเดิล กลายเป็นปรากฏการณ์ไวรอลช่วงปลายเดือนธันวาคม ค.ศ. 2021 หลังวอร์เดิลเพิ่มความสามารถในการแบ่งปัน ซึ่งอนุญาตให้ผู้เล่นสามารถคัดลอกคำตอบในรูปเอโมจิสี่เหลี่ยมที่มีสีตามเกมที่เล่น 

วันที่ 31 มกราคม ค.ศ. 2022 บริษัทเดอะนิวยอร์กไทมส์เข้าซื้อ เวิร์ดเดิล ในราคาที่ไม่เปิดเผยโดยมีแผนจะเพิ่มเกมนี้เข้าในแอปพลิเคชันมือถือของตนร่วมกับเกมอื่น ๆ เดอะนิวยอร์กไทมส์ ประกาศว่าเกมจะยังคงเหมือนเดิมและเล่นฟรีต่อไป วันที่ 10 กุมภาพันธ์ เกมถูกย้ายเข้าสู่เว็บไซต์ เดอะนิวยอร์กไทมส์
# วัดหนองเอื้อง
วัดหนองเอื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขากระปุก อำเภอท่ายาง จังหวัดเพชรบุรี มีเนื้อที่รวมทั้งสิ้น 59 ไร่ 3 งาน 64 ตารางวา ปัจจุบันมีพระอธิการวีระ ปภาโส ดำรงตำแหน่งเจ้าอาวาส

วัดหนองเอื้องตั้งวัดเมื่อวันที่ 30 ตุลาคม พ.ศ. 2543 โดยนายสง่า จันทร์สง่า เป็นผู้ขออนุญาตสร้างวัด

วัดหนองเอื้องมีสภาพพื้นที่บริเวณรอบข้างเป็นเขา อยู่ในพื้นที่โครงการจัดการพัฒนาที่ดินตามพระราชประสงค์หนองพลับ-กลัดหลวง ภายในวัดมีสิ่งก่อสร้างที่สำคัญ ได้แก่ อุโบสถที่สร้างตามแบบของพระอุโบสถวัดพระราม 9 กาญจนาภิเษก ศาลาการเปรียญกว้าง 10 เมตร ยาว 15 เมตร เป็นอาคารไม้ หอสวดมนต์กว้าง 10 เมตร ยาว 15 เมตร สร้างเมื่อ พ.ศ. 2535 เป็นอาคารไม้ กุฏิสงฆ์ จำนวน 5 หลัง เป็นอาคารไม้ 3 หลัง และตึก 2 หลัง ศาลาอเนกประสงค์ กว้าง 12 เมตร ยาว 20 เมตร สร้างเมื่อ พ.ศ. 2540 เป็นอาคารไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก โรงครัว เมรุ ฌาปนสถาน เรือนสุขา และสระน้ำ
# บิกฌอน
ฌอน ไมเคิล ลีโอนาร์ด แอนเดอร์สัน (เกิด 25 มีนาคม ค.ศ. 1988) หรือชื่อในวงการคือ บิกฌอน (Big Sean) เป็นแร็ปเปอร์ชาวอเมริกัน เขาริเริ่มอาชีพทางดนตรีเมื่อปี 2007 และได้รับความนิยมในปี 2010 กับผลงานมิกซ์เทปชุดที่สามของเขา Finally Famous Vol. 3: Big จากนั้นเขาได้เซ็นสัญญากับกูดมิวสิกและเดฟแจมเรเคิดดิงส์ และออกสตูดิโออัลบัมแรก Finally Famous ในปี 2011 เพลงในอัลบัม "แดนซ์ (แอส)" (ร้องรับเชิญโดยนิกกี มินาจ) ติดอันดับสิบในสหรัฐ ตามมาด้วยการออกอัลบัมชุดที่สอง Hall of Fame (2013) ขณะที่อัลบัมชุดที่สาม Dark Sky Paradise (2015) เปิดตัวสูงสุดบนชาร์ตบิลบอร์ด 200 มีซิงเกิลฮิตอย่าง "ไอดอนต์ฟัควิธยู" (ร้องรับเชิญโดยอี-40) และ "เบลสซิงส์" (ร้องรับเชิญโดยเดรกและคานเย เวสต์) อัลบัมชุดที่สี่ I Decided (2017) ซิงเกิล "เบาส์แบ็ก" กลายเป็นอันดับที่สูงที่สุดของเขาบนชาร์ตบิลบอร์ด ฮอต 100 ขณะที่อัลบัมชุดที่ห้า Detroit 2 (2020) เป็นอัลบัมที่สามติดต่อกันของเขาที่ได้รับการรับรองระดับทองคำขาวจากอาร์ไอเอเอ (RIAA) 
 อ้างอิง 

แหล่งข้อมูลอื่น
# วัดบ่อเงินบ่อทอง
วัดบ่อเงินบ่อทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา มีเนื้อที่รวมประมาณ 12 ไร่ 2 งาน 36 ตารางวา โดยมีพระมหาขุนแผน ฐิติธมฺโม เป็นเจ้าอาวาส

แต่เดิมชาวบ้านบ้านหนองเค็ดรวมตัวกันสร้างที่พักสงฆ์ให้แก่พระสงฆ์เมื่อ พ.ศ. 2527 บนเนื้อที่ประมาณ 4 ไร่ จนตั้งเป็นสำนักสงฆ์เมื่อ พ.ศ. 2537 ในนาม สำนักสงฆ์บ่อเงินบ่อทองศรัทธาธรรม โดยพระวิมล สิริวณฺโณ เป็นเจ้าสำนัก ต่อมาเมื่อ พ.ศ. 2538 พระวิมล สิริวณฺโณ ได้จัดซื้อที่ดินเพิ่มเติม และได้นิมนต์พระมหาขุนแผน ฐิติธมฺโม มาตั้งสำนักเรียนพระปริยัติธรรมทั้งสายสามัญ นักธรรม และบาลี ต่อมาท่านได้ทำการพัฒนาและขยายพื้นที่สำนักสงฆ์ให้กลายวัดเพื่อใช้เป็นสถานที่บำเพ็ญกุศล และเป็นที่อบรมศาสนทายาท ประกาศตั้งเป็นวัดเมื่อวันที่ 24 เมษายน พ.ศ. 2556 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563

อาคารเสนาสนะที่สำคัญ ได้แก่ ศาลาบำเพ็ญบุญ 2 หลัง ศาลาอเนกกุศล 2 หลัง กุฏิเจ้าอาวาส 1 หลัง กุฏิสงฆ์ 7 หลัง ห้องสมุด 1 หลัง หอฉัน 1 หลัง ศาลาเมรุ 1 หลัง ห้องสุขา 45 ห้อง อาคารโรงเรียนพระปริยัติธรรม 1 หลัง ที่พักสามเณร 1 หลัง และลานประดิษฐานพระพุทธรูป

วัดบ่อเงินบ่อทองเป็นสถานที่จัดตั้งโรงเรียนพระปริยัติธรรม แผนกสามัญศึกษาระดับชั้นมัธยมศึกษาปีที่ 1–6 โดยจัดสอนวิชาธรรมศึกษา และภาษาบาลีแก่พระภิกษุสามเณร
# แขนกล คนแปรธาตุ (อนิเมะ)
แขนกล คนแปรธาตุ (,) เป็นซีรีส์อนิเมะฉายทางโทรทัศน์ของประเทศญี่ปุ่น ดัดแปลงจากฉบับมังงะชื่อเดียวกันโดยฮิโรมุ อารากาวะ มีทั้งหมด 51 ตอน เป็นผลงานร่วมผลิตโดยสตูดิโอแอนิเมชัน Bones, สถานีโทรทัศน์ MBS, และ Aniplex กำกับโดย เซย์จิ มิซุชิมะ ออกฉายทางสถานีโทรทัศน์ MBS ประเทศญี่ปุ่น ตั้งแต่เดือนตุลาคม ค.ศ. 2003 ถึงเดือนตุลาคม ค.ศ. 2004

เช่นเดียวกับฉบับมังงะ อนิเมะเรื่องนี้เล่าเรื่องราวการผจญภัยของสองพี่น้องเอ็ดเวิร์ด และ อัลฟองเซ เอลริค ซึ่งตามหาศิลานักปราชญ์ เพื่อกู้คืนร่างกายที่ทั้งสองสูญเสียไปในตอนที่พยายามชุบชีวิตมารดา ระหว่างการสร้างซีรีส์อนิเมะเรื่องนี้ อารากาวะได้ขอให้ทีมงานทำตอนจบใหม่ให้กับฉบับอนิเมะ เพื่อไม่ให้เหมือนกับในฉบับมังงะ ซึ่งยังเขียนไม่จบในตอนนั้น ทำให้เนื้อเรื่องของฉบับอนิเมะในช่วงครึ่งหลังแตกต่างจากเนื้อเรื่องดั้งเดิมอย่างแทบจะสิ้นเชิง ตอนจบของซีรีส์อนิเมะฉบับนี้ถูกสร้างเป็นภาพยนตร์อนิเมะสำหรับฉายในโรงภาพยนตร์ ชื่อตอนว่า แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์ ออกฉายเมื่อ ค.ศ. 2005

ซีรีส์อนิเมะฉบับสร้างใหม่แบบซื่อตรงต่อฉบับมังงะ ได้ชื่อว่า แขนกล คนแปรธาตุ: บราเธอร์ฮูด ออกฉายเมื่อ ค.ศ. 2009
# กีแซง
กีแซง  เรียกอีกอย่างว่า ชินยอ  เป็นผู้หญิงที่ถูกขับจากครอบครัวหรือทาสที่ได้รับการฝึกฝนให้เป็นนางโลม ทำหน้าที่ให้ความบันเทิงทางศิลปะและสนทนากับผู้ชายชนชั้นสูง ปรากฏครั้งแรกในสมัยโครยอ กีแซงเป็นผู้ให้ความบันเทิงอย่างถูกกฎหมายของรัฐบาล และต้องทำหน้าที่ต่าง ๆ ให้รัฐ หลายคนถูกจ้างโดยราชสำนัก พวกเขาได้รับการฝึกฝนมาอย่างดีและประสบความสำเร็จในด้านวิจิตรศิลป์ กวีนิพนธ์ และร้อยแก้ว และถึงแม้จะเป็นชนชั้นต่ำในสังคม พวกเขาก็ยังได้รับการยกย่องในฐานะศิลปินที่มีการศึกษา นอกเหนือจากความบันเทิงแล้ว บทบาทของพวกเขายังรวมถึงการดูแลทางการแพทย์และการเย็บปักถักร้อย

 สถานะทางสังคม 
ตลอดสมัยโครยอและโชซ็อน กีแซงอยู่ในสถานะช็อนมิน ซึ่งเป็นสถานะต่ำที่สุดในสังคม เช่นเดียวผู้ให้ความบันเทิงคนอื่น ๆ  คนขายเนื้อ และทาส สถานะส่งต่อกันทางสายเลือด ดังนั้นลูกของกีแซงก็มีสถานะช็อนมิน และลูกสาวก็กลายเป็นกีแซงโดยอัตโนมัติเช่นกันHwang (1997), Ahn (2000b). ในสมัยโครยอ หน่วยงานปกครองในแต่ละเขตได้เริ่มลงทะเบียนกีแซงไว้เพื่อให้แน่ใจว่ามีการกำกับดูแลอย่างถี่ถ้วนLee (2002), p. 90. มีการปฏิบัติตามแนวทางเดียวกันกับทาสที่ถูกเกณฑ์ กีแซงสามารถเป็นอิสระได้ก็ต่อเมื่อจ่ายค่าไถ่จำนวนมาก จึงมีเพียงผู้มั่งคั่งเท่านั้นที่จะไถ่กีแซงได้ ซึ่งโดยทั่วไปแล้วเป็นขุนนางระดับสูงLee (2002), pp. 89–90; Ahn (2000b), p. 82.

กีแซงหลายคนมีทักษะด้านกวีนิพนธ์ โคลงซิโจที่แต่งโดยกีแซงจำนวนมากยังหลงเหลือมาถึงปัจจุบัน กวีนิพนธ์ของกีแซงมักสะท้อนถึงความโศกเศร้าและการจากลา คล้ายกับบทกวีที่แต่งโดยนักปราชญ์ที่ถูกเนรเทศMcCann (1974), p. 42. นอกจากนี้ บทกวีของกีแซงที่โด่งดังบางบทแต่งขึ้นเพื่อชักชวนนักปราชญ์ที่มีชื่อเสียงให้มาค้างคืนด้วยThese include Hwang Jin-i's "I will break the back of this long winter night" and Han-u's "You will freeze to death". See McCann (1974), Kim (1976). รูปแบบโคลงซิโจในช่วงหลังยังเข้ามาเกี่ยวข้องกับกีแซงหญิง ในขณะที่ผู้หญิงที่มีสถานะยังบันมุ่งเน้นไปที่รูปแบบการประพันธ์แบบกาซาKim (1963), p. 34.

กวาน-กี คือกีแซงในสังกัดสำนักรัฐบาลท้องถิ่น และสถานะของพวกเขาก็แตกต่างไปจากทาสทั่วไปที่สังกัดอยู่ในสำนักเดียวกัน กีแซงถือว่ามีสถานะสูงกว่าทาสอย่างมีนัยสำคัญ แม้ว่าตามหลักการแล้ว พวกเขาทั้งหมดมีสถานะเป็นช็อนมินเหมือนกันAhn (2000b), p. 83.

 อาชีพ 
อาชีพของกีแซงส่วนใหญ่นั้นสั้นมาก โดยทั่วไปแล้วจุดสูงสุดของอาชีพอยู่ที่อายุ 16 หรือ 17 ปี และสิ้นสุดเมื่ออายุ 22 ปีHwang (1997), p. 451. มีกีแซงเพียงไม่กี่คนเท่านั้นที่สามารถรักษาอาชีพของตนไว้ได้นานเกินเวลานี้ อาจเป็นเพราะเหตุนี้เองที่สำนักฝึกอบรมกีแซง ยอมรับผู้เข้าฝึกที่อายุน้อยกว่าแปดขวบSong (1999), p. 35. กฎหมายกำหนดให้กีแซงทุกคนต้องเกษียณเมื่ออายุ 50 ปี โอกาสที่ดีที่สุดที่กีแซงส่วนใหญ่ได้รับคือการได้เป็นอนุภรรยาของผู้อุปถัมภ์ อย่างไรก็ตาม กีแซงบางคนไม่ได้รับโอกาสนี้ เว้นแต่ผู้อุปถัมภ์จะซื้อพวกเขามาจากรัฐเสียตั้งแต่แรก ซึ่งมีผู้ชายในยุคโชซอนจำนวนน้อยที่สามารถจ่ายได้ ดังนั้นกีแซงที่เกษียณตัวจึงทำงานหรือบริหารโรงเตี๊ยมท้องถิ่นLee (2002), p. 90; Ahn (2000b), p. 82.
# โกปาเดลเรย์ รอบชิงชนะเลิศ 2022
โกปาเดลเรย์ รอบชิงชนะเลิศ 2022 เป็นการแข่งขันฟุตบอลรอบชิงชนะเลิศ เพื่อที่จะตัดสินหาผู้ชนะของโกปาเดลเรย์ ฤดูกาล 2021–22 ซึ่งเป็นฤดูกาลที่ 120 ของโกปาเดลเรย์ ฟุตบอลถ้วยสูงสุดในประเทศสเปน ครั้งนี้เป็นการพบกันระหว่างเรอัลเบติส พบกับบาเลนเซีย การแข่งขันจัดขึ้นในวันที่ 23 มีนาคม ค.ศ. 2022 ณ เอสตาดิโอเดลาการ์ตูฆา ในเมืองเซบิยา แคว้นอันดาลูซิอา

 เส้นทางสู้นัดชิงชนะเลิศ 

เรอัลเบติสรอบบาเลนเซียคู่แข่งผลคู่แข่งผลอาลิกันเต4–0 (A)รอบแรกอูตริยัส3–0 (A)ตาลาเบรา4–2  (A)รอบสองอาเรนติเอโร3–1  (A)เรอัลบายาโดลิด3–0 (A)รอบ 32 ทีมสุดท้ายการ์ตาเกนา2–1 (A)เซบิยา2–1 (H)รอบ 16 ทีมสุดท้ายอัตเลติโก บาเลอาเรส1–0 (A)เรอัลโซซิเอดัด4–0 (A)รอบก่อนรองชนะเลิศกาดิซ2–1 (H)ราโยบาเยกาโน2–1 (A), 1–1 (H)รอบรองชนะเลิศอัตเลติกบิลบาโอ1–1 (A), 1–0 (H)
ความหมายตัวย่อ: (H) = เหย้า; (A) = เยือน

นัด

สรุปผลการแข่งขัน

 GK 25 เกลาดิโอ บราโบRB 19 เอกตอร์ เบเยรินCB 16 เกร์มัน เปซเซลลา  CB 5  มาร์ก บาร์ตราLB 15 อเล็กซ์ โมเรโน   CM 21 กุยโด โรดริเกซCM 14 วีลียัม การ์วัลยู    RW 10 เซร์ฆิโอ กานาเลส (กัปตัน)   AM 8  นาบีล เฟกีร์   LW 7  ฆวนมิ   CF 9  โบร์ฆา อิกเลเซียส    ผู้เล่นสำรอง:GK 13 รุย ซิลวาDF 3  เอ็ดการ์ กอนซาเลซDF 6  บิกตอร์ รุยซ์DF 23 ยูสซูฟ ซาบาลีDF 33 ฆวน มิรันดา   MF 4  ปอล อากูโอกูMF 18 อันเดรส กวาร์ดาโด   MF 28 โรดริFW 11 กริสเตียน เตโย    FW 12 วีลียัง ฌูแซ   FW 17 โฆอากิน   FW 24 ไอตอร์ รุยบัล   ผู้จัดการทีม: มานูเอล เปเลกรินิ300px GK 28 จิออร์จิ มามาร์ดาชวิลีCB 12 มุคตาร์ ดิอาคาบีCB 5  กาบรีแยล เปาลิสตา  CB 15 โอมาร์ อัลเดเรเต  RWB20 ดิมิตรี โฟลกีเอร์   LWB14 โฆเซ กายา (กัปตัน)CM 6  ฮูโก กียาโมน    CM 23 อิลัช มูริบา   RF 10 การ์โลส โซเลร์  CF 7  กงซาลู แกดึชLF 19 ฮูโก ดูโร   ผู้เล่นสำรอง:GK 1  เฆาเม โดเมเน็ชGK 13 ยัสเปอร์ ซิลเลิสเซินDF 2  ทีแยร์รี กอร์ไรอา    DF 24 อีราย กอแมร์ตDF 32 เฆซุส บัซเกซDF 37 กริสทีอาน มอสเกราMF 4  ยูนุส มูซาห์   MF 8  อูโรช ราชิช   MF 17 เดนิส เชรืยเชฟMF 18 โคบา โคอินเดรดิFW 11 เฮลแดร์ กอสตาFW 21 บรายอัน ฆิล   FW 22 มาร์กูส อันเดรผู้จัดการทีม: โฆเซ โบร์ดาลัส

ผู้เล่นยอดเยี่ยมประจำนัด:
โบร์ฆา อิกเลเซียส (เรอัลเบติส)

ผู้ช่วยผู้ตัดสิน:
José Enrique Pérez Naranjo (Las Palmas)
Raúl Cabañero Martínez (Region of Murcia)
ผู้ตัดสินที่สี่:
César Soto Grado (La Rioja)
ผู้ช่วยผู้ตัดสินสำรอง:
Diego Sánchez Rojo (Galicia)
ผู้ช่วยผู้ตัดสินวิดีโอ:
Ricardo de Burgos Bengoetxea (Basque Country)
ผู้ช่วยผู้ตัดสินที่ทำหน้าที่เป็นผู้ช่วยผู้ตัดสินวิดีโอ:
Roberto Díaz Pérez del Palomar (Basque Country)
Pablo González Fuertes (Asturias)กฏ-กติกา
90 นาที
30 นาทีของ การต่อเวลาพิเศษ ในกรณีที่จำเป็น
การดวลลูกโทษ ถ้าผลการแข่งขันยังคงเสมอกัน
มีรายชื่อตัวสำรองได้ถึงเก้าคน
การเปลี่ยนตัวสูงสุดได้ถึงห้าคน, กับคนที่หกอนุญาตได้ในช่วงต่อเวลาพิเศษ

หมายเหตุ
# ร็อคแมน DASH
ร็อคแมน DASH การผจญภัยของหุ่นเหล็ก  หรือ เมกาแมนเลเจนดส์  ในภาษาต่างประทเทศ เป็นเกมแนวเดินยิงแอกชันผจญภัย สร้างโดยแคปคอม เป็นเกมแรกในซีรีส์ เมกาแมนเลเจนดส์ ซึ่งเป็นส่วนหนึ่งของเกมชุด เมกาแมน ของแคปคอม และเป็นเกมเมกาแมนแบบ 3 มิติ ลำดับที่สองต่อจาก เมกาแมน: แบทเทิลแอนด์เชส วางจำหน่ายบนระบบเพลย์สเตชันในประเทศญี่ปุ่นเมื่อ ค.ศ. 1997 และในอเมริกาเมื่อ ค.ศ. 1998 ต่อมาจึงวางจำหน่ายในระบบนินเทนโด 64 เมื่อ ค.ศ. 2000 ในชื่อเดิม และวางจำหน่ายฉบับภาษาอังกฤษในชื่อ เมกาแมน 64 เมื่อ ค.ศ. 2001 นอกจากนี้ยังมีฉบับสำหรับเล่นบนไมโครซอฟท์วินโดวส์ใน ค.ศ. 2001, เพลย์สเตชันพอร์เทเบิล ค.ศ. 2005 (เฉพาะในประเทศญี่ปุ่น), และเพลย์สเตชัน 3 ค.ศ. 2015 (เฉพาะสหรัฐ)
# แมสเอฟเฟกต์ (วิดีโอเกม)
แมสเอฟเฟกต์  เป็นเกมแอกชันสวมบทบาทที่พัฒนาโดยบริษัทไบโอแวร์ วางจำหน่ายครั้งแรกเมื่อ ค.ศ. 2007 สำหรับเครื่องเล่นเกมเอ็กซ์บ็อกซ์ 360 เป็นเกมแรกในซีรีส์แมสเอฟเฟกต์ มีฉากหลังเป็นกาแลกซีทางช้างเผือกใน ค.ศ. 2183 ที่อารยธรรมทั้งจักรวาลต้องประสบกับภัยคุกคามจากเผ่าพันธุ์จักรกลโบราณที่มีชื่อว่ารีปเปอร์ส ผู้เล่นรับบทเป็นผบ. เชพเพิร์ด ทหารมนุษย์โลกฝีมือเก่งกาจที่ต้องหยุดเจ้าหน้าที่ทรยศไม่ให้แผนการรุกรานกาแลกซีโดยพวกรีปเปอร์สประสบความสำเร็จ รูปแบบการเล่นประกอบไปด้วยการทำภารกิจ (เควสท์) ต่างๆ ซึ่งมักประกอบไปด้วยการสำรวจอวกาศ การต่อสู้ด้วยหน่วยจู่โจมและยานพาหนะ และการมีปฏิสัมพันธ์กับตัวละครในเกม
# คัมภีร์แห่งโบบ้า เฟตต์
คัมภีร์แห่งโบบ้า เฟตต์  เป็นภาพยนตร์ชุดทางโทรทัศน์แนวคาวบอยอวกาศ (space western) จากประเทศสหรัฐอเมริกา สร้างสรรค์โดยจอน ฟาฟโร ออกฉายผ่านบริการสตรีมมิงดิสนีย์พลัส เป็นส่วนหนึ่งของเรื่องแต่งชุดสตาร์ วอร์ส ดำเนินเรื่องหลังเหตุการณ์ใน การกลับมาของเจได (ค.ศ. 1983) และเป็นภาคแยกของภาพยนตร์ชุดเรื่องเดอะแมนดาลอเรียน ในเรื่องนี้ โบบ้า เฟตต์ ซึ่งเป็นอดีตนักล่าเงินรางวัลที่เคยมีบทบาทในเนื้อเรื่องอื่นๆ ของสตาร์ วอร์สได้ตั้งตนเป็นหัวหน้าแก๊งมาเฟีย เหตุการณ์ในเรื่องเกิดขึ้นคู่ขนานไปกับเหตุการณ์ในเดอะแมนดาลอเรียนและภาพยนตร์ชุดเรื่องอื่นๆ เช่นอาโซกา
# ผจญภัยสุดเขตแดนต้องห้าม
ผจญภัยสุดเขตแดนต้องห้าม  เป็นเกมแอกชันสวมบทบาท พัฒนาโดยเกอริลลาเกมส์ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ วางจำหน่ายครั้งแรกเมื่อ พ.ศ. 2565 เป็นภาคต่อจากเกม ฮอไรซันซีโรดอว์น ที่วางจำหน่ายเมื่อ พ.ศ. 2560 รูปแบบเกมเป็นเกมโลกเปิดผู้เล่นเดี่ยว มีฉากหลังเป็นฝั่งตะวันตกของสหรัฐอเมริกาในยุคหลังเกิดภัยพิบัติครั้งใหญ่ ผู้เล่นจะได้ออกผจญภัยทำภารกิจต่างๆ โดยใช้ความสามารถในการเอาตัวรอด การต่อสู้โดยใช้อาวุธทั้งแบบประชิดตัวและการต่อสู้ระยะไกล ในโลกที่มีเชื้อโรคร้าย สัตว์จักรกลที่ดุร้าย และผู้รอดชีวิตคนอื่น ๆ

ตัวเกมวางจำหน่ายในวันที่ 18 กุมภาพันธ์ พ.ศ. 2565 บนเครื่องเกมเพลย์สเตชัน 4 และเพลย์สเตชัน 5 และได้รับกระแสเชิงบวกจากนักวิจารณ์
# แบล็ก
รีการ์ดู วัลเดซ วาเลนไทน์ จูเนียร์ (; เกิด 24 มิถุนายน ค.ศ. 1992) หรือชื่อในวงการคือ แบล็ก  (6lack มักเขียน 6LACK, ออกเสียงว่า "black") เป็นนักร้องและแร็ปเปอร์ชาวอเมริกัน เขาได้รับการยอมรับอย่างเด่นชัดหลังจากออกซิงเกิล  "พรอบเบลิม" (Prblms) จากอัลบัมเปิดตัวในชื่อ ฟรีแบล็ก ออกจำหน่ายในเดือนพฤศจิกายน 2016 เขาออกอัลบัมชุดที่สองชื่อ อีสต์แอตแลนตาเลิฟเลตเตอร์ ในเดือนกันยายน 2018 อัลบั้มขึ้นอันดับสามบนชาร์ตบิลบอร์ด 200 ปีถัดมา เขาออกซิงเกิล "ออนเดอะเวย์" (OTW) กับคาลิดและไทดอลลาไซน์ แบล็กยังร้องรับเชิญให้นอร์มานี ในเพลง "เวฟส์" ซึ่งทำให้เขาชนะรางวัลเอ็มทีวีวิดีโอมิวสิกอะวอดส์ ในเดือนมิถุนายน 2020 เขาออกอีพีชื่อ 6พีซีฮอตอีพี มีเพลง "โนว์มายไรตส์" (ร้องรับเชิญโดยลิลเบบี) ปีถัดมา เขาร้องรับเชิญให้กอริลลาซ ในเพลง "เดอะพิงก์แฟนทอม" กับเอลตัน จอห์น ในปี 2021 แบล็กและลิลทีเจย์ออกซิงเกิลร่วมกันชื่อ "คอลลิงมายโฟน" เพลงขึ้นอันดับหนึ่งในประเทศแคนาดา และอันดับสามในสหรัฐ

ในปัจจุบันแบล็กได้เซ็นสัญญากับเลิฟเรอแนซ็องส์และอินเตอร์สโคปเรเคิดส์ เขายังเป็นสมาชิกของกลุ่มดนตรีจากแอตแลนตา-บอลทิมอร์ สปีลเลจวิลเลจ ที่ก่อตั้งโดยเอิร์ธแก๊งและเจไอดี แบล็กถูกเสนอชื่อเข้าชิงรางวัลแกรมมีสามครั้ง และชนะรางวัลเอ็มทีวีวิดีโอมิวสิกอะวอดส์อีกหนึ่งครั้ง
# เลวูโรมาเนีย
เลวูโรมาเนีย (, พหุพจน์ lei ; สัญลักษณ์: L; รหัส ISO 4217: RON; สัญลักษณ์เลข: 946) เป็นสกุลเงินของประเทศโรมาเนีย ซึ่งแบ่งออกเป็น 100  (, เอกพจน์: ) ซึ่งหมายถึง "เงิน" ในภาษาโรมาเนีย

 ศัพทมูลวิทยา 
ชื่อสกุลเงินหมายถึง "สิงโต" และมีที่มาจากทาเลอร์ดัตช์ ("ทาเลอร์/ดอลลาร์สิงโต")Euro Exhibition - Opening Speech by Mugur Isărescu, NBR Governor, BNR.roNumismatic issue - a set of three collector coins dedicated to 140 years since the establishment of military communications , BNR.roRomanian New Leu , oanda.com leeuwendaalder ของดัตช์มีการเลียนแบบในเมืองแถวเยอรมันและอิตาลีบางส่วน โดยมีการใช้เงินเหล่านี้หมุนเวียนในโรมาเนีย มอลโดวา และบัลแกเรีย และมีชื่อสกุลเงินเป็น เลวูโรมาเนีย, เลวูมอลโดวา และเลฟบัลแกเรีย ตามลำดับ
thumb|200px|left|ทาเลอร์ดัตช์ มีรูปสิงโต ซึ่งเป็นต้นกำเนิดของ"เลวู"โรมาเนีย
# พ่อสื่อรักฉบับโชซอน
พ่อสื่อรักฉบับโชซอน  เป็นละครโทรทัศน์ของเกาหลีใต้ปี ค.ศ. 2019 นำแสดงโดย คิม มิน-แจ, กง ซึง-ย็อน, ซอ จี-ฮุน, พัก จี-ฮุน, บยอน อู-ซ็อก และ โค ว็อน-ฮี อิงจากนวนิยายชื่อเดียวกันปี 2014 ผู้เขียนบทละครของซีรีส์เรื่องนี้คือ คิม อี-รัง ออกอากาศในวันจันทร์และวันอังคารทางช่องเจทีบีซี เวลา 21:30 น. ตั้งแต่วันที่ 16 กันยายนถึง 5 พฤศจิกายน ค.ศ. 2019

 เนื้อเรื่อง 
มา ฮุน, ย็อง-ซู และ โด-จุน เป็นทีมพ่อสื่อที่ประสบความสำเร็จมากที่สุดของโชซ็อนในชื่อ พลพรรคบุปผา และยังเป็นที่รู้จักในด้านรูปลักษณ์ที่หล่อเหลา วันหนึ่งอี ซู ลูกชายของช่างตีเหล็กต้องการแต่งงานกับ แก-ตง เพื่อนของเขาซึ่งเป็นสาวที่ใจร้าย และขอให้พลพรรคบุปผาช่วยจัดการเรื่องงานแต่งงาน อย่างไรก็ตาม มา ฮุน หัวหน้าทีมพลพรรคบุปผาได้ปฏิเสธเขาอย่างต่อเนื่องจนกระทั่งในที่สุดเขาก็เห็นหัวใจที่แท้จริงของ อี ซู ที่มีต่อ แก-ตง และตกลงที่จะจัดงานแต่งงานของ อี ซู และ แก-ตง แต่ในวันแต่งงาน อี ซู ถูกจับและได้รับเลือกให้เป็นกษัตริย์แห่งโชซ็อนในทันที  ทีมงานพลพรรคบุปผาจะจัดการกับวิกฤตนี้อย่างไร และจะเกิดอะไรขึ้นกับงานแต่งงานของ แก-ตง และ อี ซู?

 นักแสดง 
 ตัวละครหลัก 
 คิม มิน-แจ รับบทเป็น มา ฮุน
 ชเว ซึง-ฮุน รับบทเป็น มา ฮุน วัยเด็ก
ผู้ก่อตั้งทีม พลพรรคบุปผา อุปนิสัยค่อนข้างเงียบและสุขุมเยือกเย็น เป็นที่รู้จักในฐานะผู้ชายที่ฉลาดและหล่อที่สุดในฮันยาง เขายังเป็นผู้นำและพ่อสื่อที่ดีที่สุดของทีม
 กง ซึง-ย็อน รับบทเป็น แก-ตง/ยุน ซู-ยุน
 อี โก-อึน รับบทเป็น แก-ตง วัยเด็ก
เป็นรักแรกของ อี ซู เธอมีบุคลิกที่ดื้อรั้นและทำงานหลายอย่างเพื่อเอาชีวิตรอดและเพื่อตามหาพี่ชายที่หายสาบสูญไปนาน ในที่สุดเธอก็เข้าร่วมทีมพลพรรคบุปผาเพื่อชำระหนี้งานแต่งงานของเธอ
 ซอ จี-ฮุน รับบทเป็น อี ซู
 ชา ซ็อง-เจ รับบทเป็น อี ซู วัยเด็ก
เป็นช่างตีเหล็กวัย 23 ปี ผู้หลงรัก แก-ตง เขาถูกจับในวันแต่งงานของเขา และได้รู้ว่าเขาจะต้องเป็นกษัตริย์องค์ใหม่ของโชซ็อน
# แพนไจน่า ฮีลส์
ปันปัน นาคประเสริฐ (22 กรกฎาคม ค.ศ. 1988) หรือเป็นที่รู้จักในนาม แพนไจน่า ฮีลส์  เป็นแดร็กควีนชาวไทย และกรรมการตัดสินในรายการ แดร็ก เรซ ไทยแลนด์ ก่อนที่เข้าแข่งขันในรายการ RuPaul's Drag Race: UK vs the World ในปี ค.ศ. 2022 ซึ่งออกอากาศในสหราชอาณาจักร ปันปันถือเป็นแดร็กควีนที่มีชื่อเสียงมากที่สุดอีกคนหนึ่งในทวีปเอเชียและได้รับการนิยามว่าเป็นรูพอลแห่งเมืองไทย ปัจจุบันปันปันเป็นเจ้าของธุรกิจ House of Heals สถานบันเทิงที่ตั้งอยู่ในกรุงเทพมหานคร

ชีวิตเริ่มแรก
ปันปันเกิดเมื่อวันที่ 22 กรกฎาคม ค.ศ. 1988 โดยมีคุณพ่อเป็นชาวไทย และคุณแม่ชาวไต้หวัน เขาได้เข้ารับการศึกษาที่โรงเรียนนานาชาติโชรส์เบอรี และ โรงเรียนนานาชาติฮาร์โรว์ ในช่วงเวลานั้นปันปันถูกรังแกและต้องต่อสู้กับภาวะของโรคซึมเศร้าและบูลิเมีย ก่อนที่เขาจะย้ายไปอยู่ที่ลอสแอนเจลิสเพื่อเข้ารับการศึกษาในระดับอุดมศึกษาที่คณะวิจิตรศิลป์ มหาวิทยาลัยแคลิฟอร์เนีย ลอสแอนเจลิส หลังจากที่ปันปันสำเร็จการศึกษาเขาได้กลับมาทำงานที่กรุงเทพอีกครั้ง ก่อนที่จะเริ่มเข้าสู่การประกวดแต่งตัวเลียนแบบเลดีกากาเป็นครั้งแรกในปี ค.ศ. 2010 ซึ่งเขาสามารถชนะการประกวดในครั้งนั้นและได้มีโอกาสไปเที่ยวที่นครนิวยอร์กพร้อมรับชมคอนเสิร์ตของเลดีกากา ทั้งนี้ปันปันได้พัฒนาตัวเองในการเป็นแดร็กควีนมากขึ้นโดยมี ไจ๋ ซีร่า แดร็กควีนชาวไทยคอยให้ช่วยเหลือและสอนวิธีการแต่งตัวและแต่งหน้า

วงการโทรทัศน์

แพนไจน่าเคยเป็นหนึ่งในผู้เข้าร่วมในรายการ Lip Sync Battle Thailand โดยเธอได้ลิปซิงค์เพลง Telephone ของเลดีกากาและชนะการลิปซิงค์ นอกจากนี้แพนไจน่ายังชนะรายการ T Battle รายการเรียลลิตี้โชว์ของประเทศไทย และยังเคยเข้าร่วมรายการ Thailand Dance Now  ในปี 2018 ปันปันได้รับเลือกให้เป็นกรรมการและพิธีกรร่วมกับ อารยา อินทรา ในรายการ แดร็ก เรซ ไทยแลนด์ ซึ่งมีทั้งหมดด้วยกัน 2 ซีซัน

ในปี 2022 แพนไจน่า ได้เป็นหนึ่งในผู้เข้าแข่งขันในรายการ RuPaul's Drag Race: UK vs the World ซึ่งฉายในประเทศสหราชอาณาจักร ซึ่งปันปันสามารถชนะได้ถึง 2 ครั้งในระหว่างการแข่งขันก่อนที่จะถูกคัดออกโดย Blu Hydrangea ในลำดับที่ 6

 ผลงาน 
 ภาพยนตร์ 
 ปี ชื่อ บทบาท หมายเหตุLady Bangkok BoyPangina HealsPre-production

 โทรทัศน์ 
 ปี ชื่อ บทบาท หมายเหตุ2014Thailand Dance Now ตัวเองผู้เข้าแข่งขัน2014T Battleชนะ2018Lip Sync Battle Thailandแขกรับแขก 2018–ปัจจุบัน Drag Race Thailandพิธีกรร่วม2022RuPaul's Drag Race: UK vs the Worldลำดับที่ 6

 เว็บซีรีส์
ปีชื่อบทบาทหมายเหตุ 2014Queer as FuckตัวเองHost2018Rat Nokแขกรับเชิญ2018Take Her Homeแขกรับเชิญ2018Loukgolf's English Roomแขกรับเชิญ, ตอนที่ 1782019Work Bitch Workแขกรับเชิญ2019Follow MeWorld of Wonder series; แขกคำเชิญ2019Drag to Go Groพิธีกร2019Bed Bitch & Beyondพิธีกร
# โรงไฟฟ้านิวเคลียร์ซาปอริฌเฌีย
โรงไฟฟ้านิวเคลียร์ซาปอริฌเฌีย  เป็นโรงไฟฟ้านิวเคลียร์ที่ใหญ่ที่สุดในทวีปยุโรปและหนึ่งในโรงไฟฟ้านิวเคลียร์ที่ใหญ่ที่สุดสิบโรงของโลก ตั้งอยู่ในเมืองแอแนร์ฮอดาร์ ประเทศยูเครน ริมชายฝั่งทางใต้ของอ่างเก็บน้ำกาคอว์กาบนแม่น้ำนีเปอร์ สร้างขึ้นโดยสหภาพโซเวียต

โรงไฟฟ้าประกอบไปด้วยเตาปฏิกรณ์น้ำอัดฉีดเบา (pressurized light water nuclear reactor, PWR) แบบ VVER-1000 จำนวน 6 เตา แต่ละเตาประกอบด้วย U235 และสามารถสร้างพลังงานไฟฟ้าได้ 950 MWe มีกำลังไฟฟ้าส่งออกรวมอยู่ที่ 5,700 MWe เตาปฏิกรณ์ห้าเตาแรกเปิดใช้งานและเริ่มส่งกระแสไฟฟ้าได้ครั้งแรกในช่วงปี 1985 ถึง 1989 ส่วนเตาที่หกเพิ่มเติมเข้ามาในปี 1995 พลังงานไฟฟ้าจากโรงไฟฟ้านิวเคลียร์นี้คิดเป็นเกือบครึ่งหนึ่งของพลังงานไฟฟ้าจากนิวเคลียร์ในประเทศ และมากกว่าหนึ่งในห้าของพลังงานไฟฟ้าที่ผลิตในยูเครน 

ในวันที่ 4 มีนาคม 2022 โรงไฟฟ้านิวเคลียร์และโรงไฟฟ้าพลังความร้อนซึ่งเป็นอีกโรงไฟฟ้าหนึ่งที่ตั้งอยู่ใกล้กันถูกกองกำลังของรัสเซียยึดครองในการสู้รบที่ซาปอริฌเฌียระหว่างการรุกรานยูเครนโดยรัสเซีย